יובל דרור (סוציולוג)

יובל דרור (נולד ב-1971 בגבעתיים) הוא סוציולוג, חוקר, פרשן וסופר ישראלי, המסקר גם את טכנולוגיות האינטרנט והמחשבים. דרור היה דקאן בית הספר לתקשורת במסלול האקדמי המכללה למינהל. מרצה בנושאי חדשנות, אינטליגנציה מלאכותית והשפעות הטכנולוגיה הדיגיטלית והמדיה החברתית. מגיש את הפודקאסט "עושים טכנולוגיה", ב"רשת עושים היסטוריה". בצעירותו עבד כאיש תמיכה למשחקים במרכז לטכנולוגיה חינוכית והעביר הדרכות על מחשבים. למד לתואר ראשון ולתואר שני בסוציולוגיה באוניברסיטת תל אביב, וסיים את לימודיו בשנת 2001 לאחר שכתב עבודת גמר בנושא "קהילות בעידן הווירטואלי". בשנת 2008 קיבל תואר דוקטור מאוניברסיטת בר-אילן על עבודתו בנושא "הגבלה חברתית של טכנולוגיה: ניתוח וביקורת על פי SCOT", בהנחיית ד"ר נח עפרון. את דרכו העיתונאית-ספרותית החל בעריכת ספרי מחשבים בהוצאת "אופוס", שם חיבר את ספרו הראשון, ספר הדרכה בשם "מי מפחד ממחשבים". בסוף שנות ה-90 מונה דרור לסגן עורך המגזין "אינטרנט וורלד", וכן שימש כעורך "עדכנט" - יומון הדואר האלקטרוני הישראלי הראשון. בשנת 2000 החל לעבוד ככתב המחשבים של העיתון "הארץ", ובהמשך הפך לעורך בתחומי המדע, הטכנולוגיה והכלכלה בעיתון. בשנת 2003 החל לכתוב טורי דעה לעמוד המאמרים של העיתון ונחשב באותה התקופה לכותב הקבוע הצעיר ביותר בתולדות העיתון שהוזמן לכתוב באופן קבוע בעמוד זה. בשנת 2004 עזב את עיתון "הארץ", ולאחר מספר חדשים מונה לכתב טכנולוגיה בחברת החדשות של ערוץ 2 וב"ידיעות אחרונות". במקביל החל ללמד בשורה של מוסדות להשכלה גבוהה, ובכללם: בבית הספר לתקשורת של המסלול האקדמי המכללה למינהל, במחלקה לתקשורת באוניברסיטת בן-גוריון, בתוכנית ל"מדע, טכנולוגיה וחברה" באוניברסיטת בר-אילן, באוניברסיטת תל אביב ובבית הספר לתקשורת של מכללת נתניה. באוקטובר 2010 מונה לעמוד בראש המסלול לתקשורת דיגיטלית בבית הספר לתקשורת של המכללה למינהל. לאורך השנים פרסם דרור כתבות ומאמרים רבים בעיתונות הפופולרית, וכן בכתבי עת ייעודיים ובהם "גליליאו", "אודיסאה" ו"פנים". מאז שנת 2005 הוא מפעיל בלוג פופולרי בשם "מאבד תמלילים - הגלוב", העוסק בין היתר בתקשורת, טכנולוגיה, פוליטיקה, אקדמיה וחברה. בנוסף, מאז שנת 2008 הוא משמש כמבקר תקשורת באתר "העין השביעית", ומראשית 2010 היה אורח קבוע בתוכנית "לונדון וקירשנבאום" בערוץ 10 לעיסוק בנושאי אינטרנט וטכנולוגיה. לאורך השנים דרור השמיע ביקורת על הכוח הפוליטי, הכלכלי והחברתי של חברות הטכנולוגיה הגדולות. דרור חיבר ספרי עיון אחדים על הטכנולוגיה והשפעותיה על החברה. בשנת 2005 הוציא את ספרו "הפוליטיקה של הטכנולוגיה", הסוקר את הגישות השונות של החברה לטכנולוגיה בעבר ובהווה. בשנת 2011 יצא ספרו "עיתונות מקוונת", העוסק בסיכוייה של התקשורת המסורתית לשרוד בעידן העיתונות המקוונת, ובגורמים שהובילו לדעיכתה. בשנת 2019 פרסם את ספרו הרביעי, "קוד סמוי", העוסק בהשפעת המדיה החדשה - האלגוריתמים, פלטפורמות המדיה החברתית ושירותים דיגיטליים נוספים - על החברה, הפוליטיקה, התקשורת, המשפחה, עולם העסקים ועוד. בספטמבר 2014 מונה לדקאן בית הספר לתקשורת במסלול האקדמי המכללה למינהל, תפקיד בו כיהן עד לספטמבר 2018. ביוני 2022 פרש מעבודה במכללה למנהל. במרץ 2019 החל להגיש את הפודקאסט "עושים טכנולוגיה" מבית רשת עושים היסטוריה. בשנים 2019 וב-2020 הוא זכה בתואר "פודקאסט השנה" בתחום הטכנולוגיה בתחרות השנתית שמארגן אתר גיקטיים. בשנת 2020 החל להגיש את "הדבר הבא" פודקאסט ממותג עבור IBM, את "נקודה IL" פודקאסט ממותג עבור איגוד האינטרנט הישראלי. בשנת 2021 החל להגיש את "צורכים חדשנות" פודקאסט ממותג עבור שופרסל ואת "פורצים דרך" עבור חברת סיילספורס. בשנת 2022 החל להגיש את "אינטליגנציה מלאכותית", פודקאסט ממותג עבור אינטל ואת "המימד הדיגיטלי", פודקאסט ממותג עבור דלויט. בראשית 2023 החל לפרסם טור חודשי תחת השם "עידן הבינה" במגזין TheMarker. במאי 2024 השיק פודקסט עצמאי בשם "סערה מושלמת" שבודק מה קורה כאשר רעיונות הופכים לאובססיה תרבותית. דרור נשוי ואב לשלוש בנות. מי מפחד ממחשבים? ספר חובה למשתמש המתחיל, אופוס, תל אביב, 1998 הפוליטיקה של הטכנולוגיה, הוצאת מפה, 2005 עיתונות מקוונת, האוניברסיטה הפתוחה, רעננה, 2011 קוד סמוי, הוצאת דביר, 2019 עריכה מדעית והקדמה: ג'ון בטל, החיפוש: כיצד גוגל ומתחרותיה שינו את פני התרבות וכתבו מחדש את חוקי עולם העסקים, תרגום מאנגלית: יהב זוהר; הוצאת עברית, ירושלים, 2006 מדיה וקבצים בנושא יובל דרור בוויקישיתוף "מאבד תמלילים", האתר של יובל דרור "עושים טכנולוגיה", הפודקאסט של יובל דרור ברשת "עושים היסטוריה" ערוץ היוטיוב של יובל דרור יובל דרור, באתר "סמל מרצים" דרור גלוברמן, הפוליטיקה של הטכנולוגיה, באתר nrg‏, 27 בינואר 2006 קובי מידן, ‏"אנשים בלילה" עם יובל דרור, באתר iCast‏, 1 בינואר 2012 "ספר, ספר תרדוף" תוכנית מיוחדת בהנחיית יובל דרור על ספרים וטכנולוגיה (13 ביוני 2012). להאזנה. יובל דרור על אסטרטגיית ההסברה במבצע עמוד ענן, ערוץ הטלוויזיה EuroNews, נובמבר 2012 (התחלה 3:01) רותם שטרקמן, נתי טוקר, "אני לא רוצה להכשיר את האראל סג"ל והעירית לינור הבאים - כי אף אחד לא רוצה להיות הם", באתר TheMarker‏, 30 באוקטובר 2015 קרן צוריאל ואורי פסובסקי, "אנחנו צריכים להשתמש בטכנולוגיה במקום שהיא תשתמש בנו", באתר כלכליסט, 15 בפברואר 2019 דורון אביגד, ‏"בבחירות הקרובות צפוי בלגן, בעיקר בגלל תחושת ערעור המציאות. יש גופים פוליטיים שניזונים מזה", באתר גלובס, 10 במרץ 2019 משה אלחנתי, "צרות בגן עדן הדיגיטלי", "הארץ", 25 באפריל 2019 יובל דרור, דף שער בספרייה הלאומית ממאמריו: מסע בעקבות "טכנולוגיה", באתר ynet, 8 במאי 2009 הבינתחומי הוא רק סימפטום ולא הבעיה של מערכת ההשכלה הגבוהה, באתר TheMarker‏, 25 באפריל 2014 למה הסטודנטים שונאים את הלימודים ואיך זה קשור לטינדר, "הארץ", 13 במאי 2016 הגיהנום הוא ביג דאטה, "הארץ", 6 בינואר 2017 האוניברסיטה המשודרת: המדען העירום, גלי צה"ל, 11 ביוני 2018. להאזנה: חלק א'. האוניברסיטה המשודרת: המדען העירום, גלי צה"ל, 18 ביוני 2018. להאזנה: חלק ב'. 400 מילים בדקה: המחיר שמתלווה למלחמה בשתיקה, באתר הארץ, 28 ביוני 2018 ההפיכה התאגידית באקדמיה הישראלית, באתר הארץ, 18 ביולי 2019 הראיות ברורות, הנזק מוכח. מדוע אנחנו עדיין נמצאים בפייסבוק?, באתר הארץ, 19 בנובמבר 2020 מכונת הנרמול, באתר העין השביעית, 6 ביולי 2024 הבניה חברתית של טכנולוגיה - "Social construction of technology" יובל דרור, באתר העין השביעית תעלומת גוגל: אוהבים אותה וסולדים מפייסבוק, באתר גלובס, 20 ביולי 2022 משה אלחנתי, "קוד סמוי": האם נהיה מוכנים לוותר על הגודש שהטכנולוגיה מאפשרת?, באתר הארץ, 24 באפריל 2019 דיקן חדש לבי"ס לתקשורת במכללה למנהל, באתר חדשות מחלקה ראשונה, 10 בספטמבר 2014 הודעה של יובל דרור בטוויטר עושים טכנולוגיה צוות התכנית, באתר עושים היסטוריה אתם בחרתם: אלו הפודקאסטים הטובים ביותר לשנת 2019, באתר גיקטיים, 31 בדצמבר 2019 אתם בחרתם: אלו הפודקאסטים הטובים ביותר לשנת 2020, באתר גיקטיים, 6 בינואר 2021 הדבר הבא נקודה IL צורכים חדשנות פורצים דרך - הפודקאסט של סיילספורס ישראל, באתר Salesforce Blog אינטליגנציה מלאכותית, באתר רשת עושים היסטוריה המימד הדיגיטלי, באתר רשת עושים היסטוריה סערה מושלמת, באתר מאבד תמלילים ביקורת על הספר "החיפוש"